**969-2023**

|  |  |
| --- | --- |
| **14.06.****srijeda** | Okupljanje grupe u Sukoišanskoj ulici u 6,00 sati. Ukrcaj u autobus i vožnja do zadarske zračne luke. Prijava na let za Edinburgh u 10,45 sati. Dolazak u zračnu luku Edinburgh u 12,45 sati po lokalnom vremenu. Po dolasku ukrcaj u autobus i vožnja do centra grada. Panoramska vožnja gradom: New Town, palača Holyrood, Royal Mile, škotski Parlament, Old Town,... Prijava u hotel. Kraći odmor i odlazak u razgled glavnog grada Škotske. Edinburgh je jedan od najljepših europskih gradova okružen nizom stjenovitih brežuljaka, koji je u 18.st. dobio nadimak „Atena sjevera“. Ovaj grad kulture je od 2004. prema UNESCO-u postao prvi svjetski grad književnosti. U ovom predivnom i mističnom gradu književnica J.K. Rowling je osmislila priču o najpoznatijem čarobnjaku na svijetu Harryju Potteru. Šetnja gradskim središtem u pratnji voditelja putovanja. Slobodno vrijeme za osobne programe. Povratak u hotel. Noćenje.  |
| **15.06.****četvrtak** | Doručak. Ukrcaj u autobus i odlazak prema jednom od najljepših škotskih krajolika, jezeru Loch Lommond, najvećem jezeru na britanskom otoku i području nacionalnog parka Trossachs. Ljepota ovog područja često je bila inspiracija brojnim piscima od kojih je najpoznatiji sir Walter Scott. Na ovom području su živjeli škotski nacionalni junaci Rob Roy i William Wallace znan kao Braveheart kojeg je Mel Gibson ovjekovječio u filmu „Hrabro srce“. Nastavak vožnje do Glasgowa, najvećeg grada u Škotskoj koji se smjestio u dolini Lowlands, na rijeci Clyde. Danas je ovaj grad najpoznatiji po svom brodogradilištu na čijim su dokovima izgrađeni svjetski poznati brodovi kao Queen Mary i Queen Elizabeth. Odlazak u razgled gradskog središta: Gradska vijećnica, Katedrala, Moderna galerija, most Clyde Arc,... Nakon razgleda slobodno vrijeme za osobne programe. Ukrcaj u autobus i povratak u Edinburgh. Noćenje. |
| **16.06.****petak** | Doručak. Po želji grupe odlazak na izlet autobusom do dvorca Stirling, kraljevske rezidencije Stewart gdje je 1543. god. okrunjena škotska kraljica Mary of the Scots. Razgled dvorca koji je bio strateška točka srednjovjekovne Škotske. Nakon razgleda odlazak autobusom do jednog od najtajanstvenijih mjesta u Škotskoj – Rozlinske kapele (Rosslyn Chapel) iz 15.st., poznatoj po priči o „Svetom Gralu“, opisanom u knjizi Da Vincijev kod. Povratak u Edinburgh i slobodno vrijeme za osobne programe. Povratak u hotel. Noćenje.  |
| **17.06.****subota** | Doručak. Odlazak pješice do dvorca Edinburgh, mogućnost organiziranog razgleda dvorca u kojemu se čuvaju škotski kraljevski dragulji i „kamen istine“, apartmani Mary Stuart i kapelica Sv. Margarete iz 11 st. Nakon razgleda odlazak do glavnih trgovačkih ulica Princess Street i Royal Mile. Slobodno vrijeme za kupovinu i osobne programe. Po želji grupe mogućnost organiziranog posjeta jednoj od destilerija u gradu poznatih po proizvodnjih škotskog viskija. Povratak u hotel. Noćenje. |
| **18.06.****nedjelja** | Ranija odjava iz hotela. Transfer do aerodroma. Prijava na let za Zadar u 6,15 sati. Dolazak u u zadarsku zračnu luku u 10,05 sati. Transfer do Splita.  |

**CIJENA ARANŽMANA:**

|  |  |
| --- | --- |
| **UPLATA REZERVACIJE: 200,00 € / 1.506,90 kuna**(iznos promjenjiv-ovisno o cijeni zrakoplovne karte)MOGUĆNOST OBROČNE OTPLATEnadoplata za 1/1 sobu: 370,00 € / 2.787,77 kn | 20 – 24 putnika 640,00 € / 4.822,08 kn15 – 19 putnika 660,00 € / 4.972,77 kn |

**Program uključuje:** transfer Split – zadarska zračna luka – Split, transfere autobusom iz i u zračnu luku Edinburgh, smještaj u hotelu 3\* u Edinburghu na bazi noćenja sa doručkom (zadnji dan breakfast box), prijevoz autobusom turističke klase na navedenim relacijama u Škotskoj, razglede prema programu putovanja, putno zdravstveno osiguranje Generali, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja i organizaciju putovanja

**Program ne uključuje:** prijevoz zrakoplovom na relaciji Zadar – Edinburgh – Zadar sa uključenim zrakoplovnim pristojbama, ručnom prtljagom max. dimenzija 40x20x25cm, kabinskom prtljagom max. dimenzija 55 x 40 x 20 cm – **200,00 €** (**1.506,90 kuna – cijena na dan objave putovanja** ), poludnevni izlet autobusom *dvorac Stirling - Rozlinska kapela* sa uključenim ulaznicama – **90,00 €** /678,11 kn (**obavezna prijava prilikom rezervacije**, plaćanje u funtama na licu mjesta), ulaznicu za dvorac Edinburgh – **21,00 €** /158,22 kn (informativna cijena, plaćanje u funtama na licu mjesta), ulaznice za muzeje i kulturno-povijesne spomenike koji nisu navedeni programom, dodatne sadržaje, troškove osobne prirode, obroke koji nisu uključeni programom, troškove javnog gradskog prijevoza

**Preporuka:** uplata police osiguranja rizika od otkaza putovanja: 27,00 € /203,43 kuna

**ZA OVO PUTOVANJE POTREBNA JE VAŽEĆA PUTOVNICA**